http://divany.hu/alapkonyha/2014/03/25/kukorica/
Mais bitte! (Siofok 2010)
1. helyezett: Tesco value, sweetcorn, 23 pont
És végre elérkeztünk a cukrozottak királynőjéhez, ami pontosan ugyanannyi pontot kapott, mint a Bonduelle terméke. Azért ez szép teljesítmény, jár érte a gratuláció!
„Sápadt, aprószemű, íztelen. Ezek a jelzők jutottak eszembe hirtelen.” „Olyan mint egy jó kukorica, de van enyhe mellékíze.” „Futottak még kategória, zsenge szemek, jellegtelen íz, tűrhető.” „Kicsi apró szemek, nem rossz de a jó az nem ilyen kategória.” „Kicsit málladékos a külseje, és szerintem cukrozva van, mert sokkal rágósabb annál, minthogy magától ilyen édes lehetne.” 
Fotó: Ancsin Gábor / Dívány
Végre-valahára megnézhetik a cukrozatlan morzsolt kukoricák eredményeit is, íme:
7. helyezett: Globus kids, 14 pont
Nos, itt akkor most gondolkozzunk is el egy kicsit: mitől lesz egy kukorica gyerekeknek való? Attól, hogy édesebb, mint a többi? Vagy netán attól, hogy apró figura van a konzervben elrejtve? Esetleg azért, mert minőségi termék van benne? ÁÁÁÁ, dehogy! A Globus szerint mindez mellékes és igazán azért lesz gyerekbarát a termék, mert mini kiszerelésben kapható, horribilis áron. Kész röhej! Mondjuk ha még az íze jó is lenne..., de nem, nem az. Ezen most tényleg nagyon kibuktunk...
„Halízű, Jézus!” „Szemezek egy fekete darabbal éppen, ami pszichésen elrontja az egészet. Az íze kissé kávészerű, pedig már vagy egy éve nem ittam kávét.” „Rágós szemek, túl édes.” „Ezt tuti cukormentesnek tippelem, nem volt annyira édes, inkább rendes főtt kukoricaíze volt.” „Van benne fekete, és nagyon rossz is. A mellékíze olyan, mintha valami vitaminport kevertek volna bele.”
Fotó: Ancsin Gábor / Dívány
6. helyezett: Happy Harvest, morzsolt csemegekukorica, 20,5 pont
Az Aldi kukoricája nem kapott rossz értékeléseket, és a teljes mezőnyt nézve pontban is középkategóriás. Az ára nagyon megnyerő, szerintünk abszolút vállalható termék!
„Ízetlen, meg kicsit puha is.” „Kemény, de a színe szép, íze viszont nem sok.” „Rágós, al dente, túl sok a lé.” „Az ilyen szemeket szokták zsengének reklámozni azt hiszem, viszont elég íztelen volt.” „Nagyon jól néz ki, de nagyon rossz. Takarmányozásra talán ajánlanám. Nem is az a baja, hogy nem édes (mert nem az), hanem hogy egyszerre szívós és mégis mállik.”
Fotó: Ancsin Gábor / Dívány
5. helyezett: Tesco, csemegekukorica, 22 pont
Egy ponttal kapott kevesebbet a tesco cukrozatlan változat, mint a cukros testvére, nagyjából a szöveges értékelése is megegyezik a másikkal. Annyi a különbség a kettő között, hogy a cukor nélküli jóval drágább.
„Mellékíze van, de ez az íz, meghatározhatatlan.” „Ebben már van hibás, és az íze egyáltalán nem maradandó.” „Az van hogy kb. nem sok különbséget fedeztem fel az előzőhöz képest.” „Eléggé száraz és nincsen túlzottan íze.” „Nem túl szép, vannak bene fekete szemek. Viszont egész jól ropog. Sajnos ennek ellenére mégsem elég zsenge. "Egynek jó" termék.”
Fotó: Ancsin Gábor / Dívány
4. helyezett: Freshona, sweetcorn, 22,5 pont
A Lidlben kapható Freshonáról senki sem hallott még a szerkesztőségben, valószínűleg ez után sem fogjuk túlságosan hájpolni. Nem kapott ugyan rossz pontokat, de találtunk sokkal jobbat is.
„Mellekíze van.” „Rossz. Semmi kukoricaíze nincs.” „Világos, puha, finom.” „Ez nem hagyott mély nyomot, maximum annyit, hogy volt valami furcsa mellékíze.” „Nagyon intenzíven kell rágni, plusz van egy kis ilyen szintetik-vitaminos mellékíze, mint a gyerekeknek szánt gabonapehelynek. ”
Fotó: Ancsin Gábor / Dívány
3. helyezett: Bonduelle, gold, 23pont
Nagyon vártuk, hogy a Bonduelle hol fog végezni, sokan esélyesnek tartották a dobogóra,sőt, néhányan azt várták, hogy ez lesz az első. Igaz, többen pedig nem. Mi lenne ha legközelebb Lottószelvényeket töltögetnénk ki teszt helyet??
„Nagyon kicsik a szemek, ez a kukoricák ketrecben nevelt csirkéje?” „Nagyon édes, megszaladt az édesítő, viszont frissek a szemek, ezért jár neki jobb pont.” „Ennek az állaga jó, az íze viszont kicsit semleges, de az is lehet, hogy nem.” „Na, ez viszont kifejezetten ízlett, kellően édes volt, jó ropogós, és nem volt mellékíze sem.” „Jól néz ki, illata nincs, nagyon édes. Elég zsengék a szemek, finoman ropog, nem rágós, nem mállós. Ha nem cukrozott, megvenném.”
Fotó: Ancsin Gábor / Dívány
2. helyezett: Garten Krane, 27,5 pont
Jó áron van, finom, kemény, tejes. Valaki már megelőlegezte ennek a tökéletes címet. Ha öntől éppen a Spar messzebb van, mint az Aldi, nyugodtan ajánljuk ezt a kukoricát is!
„Finom, a színe is jó, és pont elég kemény.” „Na ez finom. Olyan az íze mint a rendes csöves főtt kukoricának.” „Sok a fél szem, nem tejes, olyan semmilyen.” „Ez se robbantott ízbombát a számban, valószínű hogy ez is cukormentes volt.” „Ez a tökéletes kukorica, mindenben!” „Finom, balcsis főttkukorica, de olyan masszívan kell elrágni, minta szarvasmarha lennék”
Fotó: Ancsin Gábor / Dívány
1. helyezett: Spar, morzsolt csemegekukorica (supersweet), 29,5 pont
Nem csalódtunk a megnevezésben: supersweet, ráadásul úgy, hogy nincsen benne sem édesítő, sem cukor! Ez úgy lehetséges, hogy Supersweet fajtájú csemegekukorica van a konzervben. Vigadjunk hát, és fogyasszuk egészséggel a kukoricát. A lényeg, hogy ez egy kiváló termék, jó áron!
„Átlagosan jó, kicsit régi szemek, nem túl édes.” „Jó kezdés, szép a színe, nincs benne hibás darab, az íze pedig édes.” „Nekem ez a klasszik csemegekukorica íz, jó édes, a kukoricaszemek is normál kinézetűek.” „Ez finom. A színe is, állaga is megfelelő.” „Nem rossz, sőt,tulajdonképpen ez egy teljesen jó csemegekukorica. Ha nem cukros, venném, mert finom édes. Szerintem nem cukrozott. Legalábbis remélem.”
Fotó: Ancsin Gábor / Dívány
Összességében a cukrozatlan termékek sokkal jobb pontokat kaptak, mint cukrozott testvéreik, ez azért szerintünk nagyon pozitív!    
Termék neve
