http://divany.hu/shopaholic/2014/03/11/vatta/
Email
 
A sminkeltávolítás egyik legbiztosabb módja, hogy vattával visszük fel a megfelelő tisztító termékeket az arcbőrre, majd ezzel is töröljük le. Azt azonban senkinek nem ajánljuk, hogy a sima háztartási vattával essen neki a sminklemosásnnak, hacsak nem akar még fél nap múlva is hosszú vattaszálakat találni a szempillájába akadva, esetleg a kontaktlencséje alatt. Erre a célra fejlesztették ki a gyártók a sminklemosó vattapamacsokat és -korongokat.
Mivel szerintünk ez utóbbi a jobb találmány a célra, most a különféle drogériák saját márkás sminklemosó vattakorongjai közül próbáltuk megtalálni a tökéleteset, ár és minőség alapján is szemlézve őket. Különböző gyártmányú vattakorongokat vizsgáltunk, aszerint, hogyan viselkednek smink eltávolítása, illetve körömlakk lemosása során, hogyan foszlanak (vagy nem), és természetesen, hogy mennyibe kerülnek. A tökéletes az lett volna, amelyik nem bolyhozódik, a rétegei nem válnak szét (de azért ha kell, szétszedhető), klórmentesen fehérített, kellemes a tapintása, formatartó és természetesen olcsó is. Első nekifutásra ez úgy tűnik, olyan, mint a herceg a fehér lovon: nem létezik.
De miből is van a vatta tulajdonképpen?
A vatta vékony szálak összefüggő tömegéből álló, egészségügyi, háztartási vagy ipari célokra használt puha, általában fehér anyag. Anyagánál és szerkezeti felépítésénél fogva rendkívül nedvszívó. A vatta tisztított, fehérített pamut- vagy viszkózszálakból készül, amelyekből – a fonalgyártásnál is használt kártológépen – fátyolréteget készítenek. Újabban megjelent a biovatta is, amit biopamutból készítenek. Több ilyen egymásra fektetett fátyolréteg alkotja a vattát, amelyet csak a szálak közötti súrlódás tart össze. 
A háztartási vagy az ipari célra használt vatta nem igényel olyan fokú tisztítást, mint az egészségügyi vatta. A papírvatta papíripari termék. Nem szálak, hanem egymásra rétegezett, finoman fodrozott cellulózlapok alkotják. Leggyakrabban higiéniás és kozmetikai célokra, de emellett orvosi célokra akár sterilizálva is, korlátozott mennyiségű folyadék és nedvesség felszívására használják. Kisebb-nagyobb ívekben vagy tekercsekben hozzák forgalomba. 
A sterilizált vattát az egészségügy sebkezelésre használja. A sterilizálást 130 °C hőmérsékleten nagy nyomású gőzben, vagy etilénoxid gázzal végzik. Fehérítését kémiai fehérítőszerekkel (nátrium-hidroxid vagy hidrogén-peroxid) kell végezni, az ún. optikai fehérítés (tulajdonképpen fehérre színezés) itt nem megfelelő.
Forrás: wikipédia.org
Mindig is érdekelt, hogy mi a különbség a hiperekben szuperekben kapható saját márkás vatták között, ahogyan az is, miért van szükség ennyi fajtára, és van-e egyáltalán eltérés az üzleten belül (márkán belül) kínált kozmetikai vatták között. A választék óriási, és árban is elég nagy eltérések vannak. Nyolc üzletben jártunk, ebből csak hat boltban találtunk saját márkás sminklemosó vattákat: Aldi, dm, Interspar, Lidl, Tesco és Rossmann. Nem tudtuk viszont megállni, hogy az Auchanban kapható, Andi márkanevű korongokat ne próbáljuk ki, mert a hiper rendszerint ezzel a termékcsaládjával kerül be a körképeinkbe , lévén hihetetlenül olcsók az árai. Szóval ez lett a „plusz egy” termék.
Aldi
Galéria: Saját márkás vatták (16 kép)
Ombia, extra soft: A csomagolás alja perforált, hogy megkönnyítse a kinyitást, ami jó ötlet, de nem sikerült profin megoldani: még így is komoly erőkifejtéssel kell feltépni a fóliát, minthogy egy mozdulattal kinyílna. Az sem okvetlenül öröm, hogy a vatta rettentően bolyhozódik, könnyen kettéválik, ellenben jó puha egy kis műanyagos beütéssel. Bevizezve is nagyon bolyhozódik, kellemetlen érzés amikor szemfesték lemosásánál a szemben maradnak apró vattadarabok. Kár, hogy túl sok jót nem tudunk róla elmondani az árán kívül, mert az - legalább az - elég kedvező. 
Termék
