http://divany.hu/alapkonyha/2013/12/29/pezsgo/
Email
 
Nyakunkon a kötelező családlátogatás és bulizás ideje: karácsony, amit meg gyorsan követ a szilveszter. Hogy ne legyen annyira rémes a családi ebéd/vacsora és az újév sem, megmondjuk, melyik pezsgővel tud kellemesen ellazulni, amíg a többiek veszekednek a meghitt  étkezés közben, vagy újévi, soha-be-nem-tartott fogadalmaikkal fárasztják önt.
Tizenegy pezsgőt kóstoltunk. Sajnos nem sikerült berúgnunk a kóstoló végére, mert a legtöbb annyira borzalmas volt, hogy a köpőcsészében végezte. Kicsit szomorú, hogy ennyire gyér a felhozatal – legalábbis, ami a száraz, MEGFIZETHETŐ pezsgőket illeti.
Galéria: Pezsgőteszt 13 (16 kép)
Egyébként nem vagyunk benne biztosak, hogy a méregdrágák jó helyen végeztek volna. Például többen megemlítették a  Veuve Clicquot -t – mint esélyest, de sajnos nem volt keretünk megvenni a luxusmárkákat is. Pedig érdekes, vajon a márka és a marketingje miatt preferálják olyan sokan ezt a pezsgőt? Érdemes lenne valamikor utánajárni… és igen, egyszer, majd ha sok pénzünk lesz, a negyvenötezres  Dom Pérignon t sem hagyjuk ki a tesztből, ígérjük! Persze, nincs ellenünkre valamelyik drágábbik változata sem…
De mielőtt nagyon beleélné magát a luxuspezsgőzésbe, huppanjon csak vissza a Földre, és nézze meg, mi a siralmas valóság. Olyan pezsgőket válogattunk, amik ismertek, vagy megtalálhatók bármelyik hiperben. Így alakult ki az alábbi mezőny.
Galéria: Pezsgőteszt 13 (16 kép)
Váratlanul ért minket, hogy a sokak által kedvelt Hungária Extra Dry nem lett dobogós, ezzel szemben a Törley, a BB, a Martini Brut, a Szovjetszkoje Igrisztoje (Советское игристое) igen.
Legtöbben megesküdtünk volna rá, hogy a megfizethető mezőny legjobbja a Hungária Extra Dry, de az eredmények alapján ez inkább a brand erejét, mintsem a termék valódi érdemeit bizonyítja. Ez a termék ugyanis csak a középmezőnyben végzett.
Érdekes, hogy a harmadik legdrágább tesztalany, a J.P. csak utolsó helyet tudta megcsípni szánalmas 4,5 pontjával, míg a közepes árfekvésűek meg dobogósokká váltak. Úgy látszik, ahogy sok egyébnél, a pezsgőnél sem feltétlen az ár a meghatározó. Legalábbis a megfizethető mezőnyben.
Termék neve
