http://divany.hu/alapkonyha/2014/08/05/sznekolbi/
Az 1-es rajtszámú volt a kutyakolbász, a 3-as a Pick és az 5-ös a Mecom.
A kutyámnak nagyon bejön, megnéztem újra a csomagolását, de sehol nincs rajta, hogy ne humán kaja lenne. Hm. Persze lehet, hogy igaza van, és valójában ezt kéne enni mindig, de a kollegák nem voltak oda ezért a termékért.
„Kicsit reménykedtem, hogy valami, ami ennyire ocsmány, csak pozitív csalódás lehet. Úgy néz ki, mint a kutyaszalámi. Végül is, ahhoz képest nem is szar.” „Illatra kolbász, de többször rákérdeztem, nem kutyajutalom falatot csempésztek-e a tesztelők a tányéromba. Javaslom a laborvilágítás cseréjét, mert nem sikerül belőni a színmintát. Ennek ellenére jobb mint ahogy kinéz, de nehéz elfelejteni a retinába égett mintát.” „Szabályosan féltem megkóstolni - látva a többi mellett, apró darabokra felvágva, hát mit ne mondjak, borzalmasan nézett ki. Döghús színe van, tiszta zsír az egész, csak a teszt miatt vettem rá magam a kóstolásra. Mondanom sem kell, ízre is borzalmas.” „Ez undorító. Olyan mintha 15 éve lejárt gumicukor lenne színre és állagra. Most örülnék ha a vakteszt arról szólna hogy még csak nem is látom mit eszek, mert ez a látvány kísérteni fog.” „Folyékony zsírt kolbászformába öntöttek. Olyan a színe, hogy a kutya is nyüszítve menekülne el előle.” „A kutyámnak szoktam adni ilyen jutalomkolbászt, amit mi „kiskolbásznak” hívunk a családban és ha a kutya meghallja a szót „kiskolbász”, már rohan is a konyhába. Egyébként mindenért ilyet követel ha úgy gondolja, hogy jót cselekedett. A múltkor például nagy lelkesen hívott játszani, hozta a műegerét, hogy dobáljam. A második kör után úgy döntött, most már kaphat jutalomfalatot, hiszen volt olyan jó fej, hogy játszott velem 2 percig. Okos kutya. Ja, de vissza a kolbászra, ami virsli. Vagy kutyakolbász.”
5. helyezett: Hungaro-food, Szentandrási csemege snack
Lehangolóan kevés pontot kapott ez a kolbász is, ráadásul ez volt a legdrágább mind közül. A csomagolása nagyon pöpec, de ennyi sajnos nem elég.
„Enyhén csípős, erősen zsíros, nyomokban füstaromát tartalmaz. És ez a legjobb eddig a mezőnyből, képzelhetik.” „Lila-bordó - ez valami trend? - sós gerjedelem, menza vagy valami igen olcsó saját márkásra tippelek.” „Felüdülés az előző után, egyébként meg ez is katasztrofális, csak nyilván nem annyira. Brutális utóíze van.” „Színre és szagra nem lesz ez rossz. Elég kemény. Fúj most érzem az ízét is. Erre a kutyám nem fintorogni tanulna meg, hanem zokogni.” „Ennek jó a színe, de sós, mint a Holt-tenger, kissé disznózsír utóíze van.” „Azt hittem ez finom lesz, de ez csak a külcsín volt. Emlékszem, a virsliteszten is volt ilyen, azóta nem eszem virslit.”
4. helyezett: Tesco Finest csemege snack kolbász
A Tesco kolbásza lett a negyedik helyezett, 15 pontjával valójában már az élmezőnybe tartozik. Az ő termékük az egyetlen olyan a kóstolón, amelyikben nem a megszokott 100 gramm található, hanem 110 gramm, legalább nem spórolnak! A napokban jelent meg egy cikkünk a látszólagosnál kisebb termékekről, olvassa el azt is! 
„Nincs sok színe, íze viszont semmi.” „Erre nem írnék semmit, diákszalámi, és vágóhídi maradék keveréke.” „Húsipari gumitermék, zsírdarabkás gumicukor, sok ízfokozóval.” „Ez finom, de kísértetiesen hasonló íze van, mint az előzőnek.” „Nem rossz cucc, volt ennél fényévekkel szörnyűbb is a teszten.”         
Ezüstérmes: Csabahús bükkfán füstölt  csemege snack kolbász
A Csabahús és az S-budget ugyanannyi pontot kapott, ami azért annyira nem meglepő, ugyanis mind a két kolbászt egy üzemben gyártották. Az nem derül ki a büdzsés csomagolásáról, hogy azt is bükkfán füstölték-e, az áruk viszont elég árulkodó: 3290 forint mindkettő fajlagos ára. 
„Kicsit savanyú téliszalámira emlékeztet, összességében nem nagyon rossz, csak túl sok a só, az egyéb ízek meg hiányoznak.” „Paprikás illat, sok zsírcsomó, amitől tömény íze lesz, ez a májamnak túl sok, ahogy lecsúszik a hideg, szétrágott zsírcsomó a torkomon.” „Nem túl fűszeres, finom az íze, kinézetre is jól néz ki. Húsízű, pont így képzelem el a snack kolbászt!” „Ennek egész kolbászos a színe, talán annyi a bajom hogy egy kicsit rágós. Viszont érezni benne a sok mesterséges cuccot.” „Kicsit mócsingos, darabkás, jó sós, ezt csak sörrel jó fogyasztani.” „Felvágva helyes kis virág alakja van a kolbásznak. Az íze nem rossz, csak rohadt zsíros, hasonlít a cserkészkolbászra.”   
Ezüstérmes: S-budget csabai csemge snack kolbász 
Szöveges értékelésre a Csabahús terméke több dícséretet kapott, de a két testvér pontszáma döntetlen.
„Aki ezt szeretné csemegézni, hát tegye! Színtiszta mazochizmuson kívül nincs rá magyarázat. Mármint nem ez a konkrét termék ilyen rossz (bár ez se jó), hanem az összes.” „Sok zsír, kinézetre olyan mint az első, mintha egy disznólábat köpködnék ki a számból.” „Se íze, se bűze, annyira semmilyen íze van.” „Ebben több a zsír mint kéne, de eddig ennek van a leginkább kolbászos íze.”
Aranyérmes: Pick snack csemege kolbász 
A Pick söpörte be az első helyet, igaz, csak fél ponttal kapott többet a második helyezetteknél. Igazából nem azért nyert, mert annyira jó, hanem mert tényleg annyira botrányos a felhozatal, hogy ezt, egy „egészen élvezhető kategóriást” is ki lehet emelni a mezőnyből. A pontjaiból látszódik, hogy van még hova fejlődnie, mi drukkolunk!
„Teljesen szalámi, amit én nem szeretek, zsíros, és nincs kedvem beleharapni.” „Borsíze is van, ennyiben különbözik az eddigiektől. Ez is gumis, ez se túl jó.” „Nincs olyan intenzív íze, mint az első kettőnek, de ez is finom.” „Annak örülök, hogy ebben kevés a zsírcafat, viszont így is nagyon világos.” „Kolbász színű rágógumi, a lenyelése után már el is felejtettem, hogy létezett.”
 
Mit teszteljünk legközelebb? Írja meg kommentben  Facebook-oldalunkon!
 
A táblázatban megtalálhatja, hogy melyik kolbászt hol vettük, illetve mennyiért.
Termék neve
