http://divany.hu/alapkonyha/2013/03/02/sutik/
Email
 
Sokan döntenek úgy, hogy az otthon sütés helyett inkább cukrászdában szerzik be a vasárnapi ebéd utáni édességet, mert így mindenki kedvére válogathatja össze kedvenc süteményeit. Viszont a jó édességért keményen ki kell nyitni a pénztárcát, egy jobb cukrászdában egy négy fős család 1600-2000 forintot simán otthagy.
Galéria: Tortakóstoló (8 kép)
Persze, meg lehet ezt oldani másképpen is, hiszen a hiperek és szuperek kínálatában is megtalálhatók az ilyen-olyan desszertek. Teszteljük őket! Krémest, Eszterházy-tortát, Sachert mindenhol kapni - gondoltuk mi. Nem volt ilyen szerencsénk, nem tudtunk mindenhonnan azonos sütiket venni, így azokat választottuk, amik viszonylag jól, vagy érdekesen néztek ki.
A második meglepetés az ár volt, naivan azt hittük, ezek sokkal olcsóbbak, mint a cukrászda. De az Intersparban egy mignont majdnem 300 forintért adnak, a Tescóban meg 249 a Sacher (?). De megérik ezt az árat?!
A CBA, Interspar, Tesco és az Auchan kínálatának egy kis töredékét kóstoltuk, a tesztelők azt hitték, a különféle sütiket cukrászdákból szereztük be.
Egyik éjszaka nagyon megkívántam egy kis édességet és kitaláltam, hogy veszek a Tescóban süteményt - mesélte az egyik koléganőm. Egészen kívánatosnak tűntek a tálcán, de az első harapás után már tudtam, hogy hamarabb fogják a kukában végezni, mint a gyomromban.
Először is: érdekelt bennünket, hogy a kóstolók felismerik-e, hogy milyen édességet esznek, de leginkább persze az íz volt az, ami alapján a zsűri döntött. Az összetevőket és a csomagolást nem pontoztuk.
Galéria: Tortakóstoló (8 kép)
Auchan
Francia krémes: Ehető, de az alsó sárga krém nagyon gumis./Finom cukrászda illata van, vanília ízű a krém, de olyan művanília, tök kocsonyás, és darabos a közepe./A krém lehetne vajkrém is, túl sűrű, fojtogató. Ha szeretném a vajat lehetne 4 pontos is, de utálom!/A habos réteg furcsán sűrű, várakozásaimhoz mérten egyáltalán nem édes, majdhogynem íztelen. Valószínű ezért is ízlik ennyire.
Stefánia torta: kicsit ehető csak, borzasztóan vajas a kréme. A csokikrém nagyon-nagyon édes, olyan se íze, se bűze./Illata nincs, jó csokis, viszont nagyon vajas./Nagyon gejl, túl vajas, a piskóta meg rohadt száraz./Nagyon mű, és olyan, mintha valamelyik hipermarket saját márkás süteménye lenne, amiről azért bizar lenne azt állítani, hogy sütemény.
Meggyes-túrós szelet: Ez valami túrótorta lesz, nem annyira undi, ami azért nagy szó, mert nem is szeretem a túrótortát./Az illata nagyon fincsi, érezni rajta a gyümöcsillatot./Jót tesz a sütinek a savanykás gyümölcs íz, pedig anélkül sem édes./Citrom illata van, túrószerű a kréme, a tésztája undorító (de ilyet ugye ételre nem mondunk), és a zselé a tetején csak valami dísz lehet, mert íze nincs.
Auchan
