http://divany.hu/eletmod/2013/06/01/hajfestek-teszt/
Email
 
Fodrászhoz menni, hajat festeni jó dolog, de nem olcsó mulatság, ehhez képest a házi hajfestés a felébe, negyedébe, vagy még kevesebbe kerül. Az eredmény persze általában nem teljesen olyan – őleg ha új színnel kísérletezünk –, de ez nem szokta a delikvensek kedvét szegni. A német Test magazin 9 hajfestéket vizsgált meg (ebből mi 8-at emeltünk ki) és tesztelt le 180 résztvevővel. A sötétbarna hajszínt választották, mert Németországban a legtöbb nő ezt keresi. Előző tesztjeikben a naptejeket és a folyékony mosószereket mutatták be, most pedig jöjjenek a festékek.
Így teszteltek
A tesztben azt vizsgálták, hogy a termékek hogyan fednek, mennyire tartósak, és mit kezdenek az ősz hajszálakkal. Négy hét után (minden másnap mostak hajat a delikvensek) megnézték, mennyit kopott a szín, milyen állapotban van a haj. Ezt egyrészt fodrászok elemezték, másrészt mikroszkóp alatt, UV-fénnyel és egyéb módszerekkel vizsgálták a haj szerkezetét. A tesztelők leírták, mennyire volt bonyolult kikveverni a festéket, csöpögött-e, mennyire színezte meg a fejbőrt, mennyire a törölközőt. Külön megnézték, hogy mennyire érthető a használati utasítás.
A L'Oréal Excellence Creme hajfesték nem olcsó, viszont jó eredménnyel végzett a teszten. Nagyon jól fedi el az ősz hajszálakat, akár 4 hét után sem mozdul a festék, ráadásul könnyű felhordani. Szinte mindenre jó és nagyon jó eredményt kapott.
A Garnier Color Intense festék itthon sajnos nem kapható, viszont olcsó (2,45 euro, kb 730 Ft). Eredményeiben hasonlókat ért el, mint a több mint duplájába kerülő L'Oréal, így aki olyan országban él, ahhol hozzáférhető a termék, az bátran kísérletezzen vele.
A Rossmann saját márkás terméke, az Accent Intensiv-Color-Creme hajfesték szintén nem ért még át a határon. A termék nagyon jól reagál az ősz hajra, viszont rendesen megfogja a fejbőrt - a tesztelők szerint. Érdekes, hogy ez az egyetlen dolog, amiben eltér a tesztgyőztes L'Orealtól.
A L'Oréal Paris Sublime Mousse 2199 forint, tehát nem egy olcsó kategóriájú termék. Ehhez képest a tesztelők szerint kicsit sötétebb lett a hajuk a vártnál, ráadásul a fejbőrt is színezi, és a törölközőre sincs jó hatással. Viszont könnyű kiöblíteni a hajból.
Egy ötszázassal olcsóbb a Schwarzkopf Perfect Mousse névre keresztelt termék (Németországban ez viszont 7 euró, ami kb 2000 Ft, tehát a hülyének is megéri itthon venni), ami szintén sötétebb színt ad a vártnál, ráadásul ereszt a színe. Pozitívum viszont, hogy hab állaga miatt nem csöpög, és könnyen felhordható.
A Schwarzkopf márkája a Syoss Professional nemrég jelent meg az üzletekben. A szalonhatást ígérő festék mégsem kapott túl jó pontozást, egyrészt azért mert leginkább ennél nem egyezett meg a vágyott szín a valósággal, másrészt azért, mert erősen színezi a fejbőrt, ráadásul matt lesz tőle a haj.
Nézze meg, mit keressen legközelebb a drogériában! Galéria: Hajfestékek (8 kép)
A cég másik terméke, a Schwarzkopf Brillance már régóta ott van a polcokon. Kint ez a legdrágább hajfesték (7,50 euró, kb 2200 Ft) itthon ehhez képest mindössze 1290,- Ft. Ezzel sem lehet tökéletesen azt a színt elérni, mint amit a dobozon ígérnek, és az előkészítés során a fémtubussal is többeknek meggyűlt a baja. Ráadásul a fejbőrt is megszínezte, és a haj sem maradt fényes.
Minden szempontból utolsó a Poly Palette Mousse Color melyet egy helyes salátáspohárba rejtettek. A tesztelők szerint az igazán nagy baj vele, hogy legalább negyvenszer kellett felrázni, mire a festék és az előhívó rendesen elkeveredett egymással. Ha hozzávesszük, hogy ráadásul sötétebb is, mint az ígért hajszín, és megfogja a fejbőrt, akkor nem ez a legjobb választás. Az ősz hajat viszont szépen fedi, és mivel hab állagú, ezt is könnyű felvinni.
 
