http://divany.hu/2014/tavasz/2014/05/17/futoruha/
Under Armour póló, 9390 forint
Galéria: Ezeket a futóruhákat teszteltük (28 kép)
Becca: Ennél a pólónál az volt az érzésem, hogy a szükségesnél több számmal nagyobb, pedig 38-as volt belevésve (talán az lehetett az oka, hogy amerikai márka, így a 38-as inkább az európai 40-esnek felel meg). A póló anyagával nem volt bajom – felvéve egyszerűen csak semmilyen, és fényvisszaverőt nem sokat látott. Futni nem volt rossz benne; gyorsan szárad, de nem adott semmilyen pluszt ez sem, ahogyan az alsója sem. Remélem lesz ebből a márkából még több ruha is a boltban, mert vannak nagyon jó darabjaik is!
Funkcionalitás: 7,5 pont
Ár/érték-arány: 5
Under Armour sort, 13 990 forint
Becca: Ezt a nadrágot sehova nem tudtam tenni, mert se nem rövid, se nem hosszú, és még fekete is. Őszintén szólva nem lett a kedvencem, és ha csak úgy bemennék a boltba, nem is ezt emelném le elsőre a polcról. A színe számomra elég meghatározó, feketét soha sem hordok, szóval ez ezért is kilőve. Az anyagával túl sok baj nincsen: nem izzadtam bele, bár nem volt annyira kényelmes, mint bármelyik másik. Viszont kíváncsi lettem, hogy mi ez a márka, mert eddig még nem hallottam róla, és azt kell hogy mondjam, a  honlapjukon  sokkal jobb termékeket is találtam ennél a szettnél. Ezen is látszódik, hogy mennyit számít a szín és a fazon, mert hiába jó az anyag, ha az előbbi kettő nem kielégítő. Ráadásul az ára is elég húzós: a legdrágább sort az általam próbáltak között.
Funkcionalitás: 7 pont
Kinézet: inkább nem írok semmit
Ár/érték-arány: 5
Helly Hansen Pulse shorts, 11 990 forint
Galéria: Ezeket a futóruhákat teszteltük (28 kép)
Becca: Ez volt az egyik kedvencem az általam próbált nadrágok között. Nagyon tetszik, hogy technikailag is tökéletes; egyáltalán nem izzadtam bele, jól szellőzik és futni is kellemes érzés benne. Abszolút olyan, mintha semmi nem lenne rajtam. Jó a színe meg az anyaga, és klassz, hogy nem csak „bugyi” van benne, hanem egy kis feszülős sort. Van zsebe, amiért külön bónusz jár, és kinézetre sem az az átlagos futósort. Kicsit furcsálltam, hogy a gatya elején van csak fényvisszaverő, és sajnos az azonos márkájú pólónak sincs a hátán (bár az ujján van). Ez egy kicsit visszatartana a megvásárlásától. Az már más kérdés, hogy szívesen felvenném másik felsővel is a sortot, amin valószínűleg lenne fényvisszaverő, így már nem is akkora baj, ugye. Az ára abszolút megnyerő ahhoz képest, hogy HH. Jó minőségű, és biztosan nem kell túl hamar lecserélni újra. Nagyon ajánlom ezt a nadrágot, de még jobban ajánlanám, ha lenne hátul fényvisszaverő. 
Funkcionalitás: 9 pont (csak a fényvisszaverő hiánya miatt)
Kinézet:10 pont
Ár/érték-arány: 8
Helly Hansen Pace, 14 990 forint
Becca: Kicsit szomorúan nyugtáztam, hogy fényvisszaverő terén a pólónál sem voltak bőkezűek: egyedül a póló két ujján van, ami nem biztos, hogy elegendő, ha nem pályán fut benne az ember. A színe tetszik, az anyaga is jó, kényelmes viselet, baromi jól szellőzik, képtelenség úgy megizzadni benne, hogy érződjék a viselésekor. A fazonjával sincsen semmi bajom, de nem hagy nyugodni ez a láthatósági dolog. Lehet, hogy én vagyok ennyire elővigyázatos? Az ára még az, amin esetleg faragnék kicsit, így elég soknak tűnik. Esetleg érdemes megvárni vele a leárazást. Ha lesz még a méretében, biztosan jól fog járni ezzel a szettel! Csak varrjon rá külön  fényvisszaverő csíkokat …
Funkcionalitás: 9 pont
