http://divany.hu/2014/tavasz/2014/05/15/futocipo/
Email
 
Neutrál és stabil cipőket teszteltünk. Szerettük volna, ha mindkét lábformára tudunk találni olyat, amelyikben élvezet a futás. Mert ugye, a cipő nagyban befolyásolhatja, hogy mennyire fárad el futás közben, fájnak-e az ízületei, és a mozgást is nagyban tudja korlátozni a nem jól megválasztott futócipő. Egy jó futócipőben nem szabadna megfájduljon a boka és a térd, továbbá az edzés alatt megtett távot is sokkal könnyebb lefutni anélkül, hogy túl hamar elfáradna. Ezek miatt hosszú távon sokkal inkább megéri befektetni egy olyan darabra, amit igazán a magáénak érez, még ha elsőre drágának is tűnik. Higgye el, tényleg nem fogja megbánni. Elég ha csak azt nézzük, hogy egy kondibérlet ára  havonta tízezer forint körül van, a futásért meg ugye, nem kell fizetni . Oké, a kiegészítőkért igen, de ez meg csak egyszeri befektetés. Ráadásul, ha csak hobbifutó, elég 2-3 évente új cipőt beruháznia, új ruhát meg csak akkor érdemes vennie, ha már az előzőt megunta. De tényleg. 
Az Intersportból, a The North Face-ből és a Helly Hansenből szereztük be a cipőket, összesen nyolc párat. Elég jól bizonyított mindegyik. Azt külön szeretnénk kiemelni, hogy mi abszolút átlagos, maratont nem futó halandók vagyunk, kifejezetten arra mentünk rá, hogy melyiket a legjobb hordani futás közben. Tehát nem elemeztük az anyagát, a technológiát, amivel készültek; ellenben a kinézetüket és a kényelmességüket viszont annál inkább górcső alá vettük. Mivel nem most kezdtük a futást, van már némi tapasztalatunk cipők terén, ezért is voltunk kíváncsiak, mit hoz majd ez a teszt. 
A teszten szereplő cipők: Adidas Revenergy boost TF, Asics Gel Zaraca 2, Asics Gel Zone 2, Helly Hansen Nimble R2, Nike Lunarglide +5, Pro Touch OZ Pro III (Intersport saját márka), Saucony Guide 7, The North Face.
Becca és Edicsek próbálták a cipőket. Becca minden nap fut 4 kilométert, és csak pár hónapja derült ki, hogy stabil cipőre van szüksége: „Mikor elkezdtem futni, a szakemberek megnézték, hogy milyen cipőre van szükségem. Ráállítottak egy lapra, amin ottmaradt a lábnyomom, és mivel teljesen normálisnak tűnt a „talplenyomatom”, neutrál cipőt ajánlottak. Körülbelül 1 évig ilyenben futottam, és többször panaszkodtam régóta futó barátoknál, hogy fáj a térdem és bokám. Erre a válasz az volt, hogy majd elmúlik, vagy hogy nem nekem való a futás, és hagyjam abba. Na, kösz! Szerencsére nem adtam fel, és elmentem az Intersportba, ahol van lábformaszkennelő, ami persze rögtön megmutatta, hogy stabil (pronáló) cipőre van szükségem. Ez annyit jelent, hogy enyhe lúdtalpam van, és kell az oldaltámasz futás közben. Amióta viszont a megfelelő cipőben futok, nem fáj sem a térdem sem a bokám, és a futás is jobban megy.”
Ezzel szemben Edicsek nem ennyire tudatos cipőválasztó. „Számomra az a legfontosabb, hogy kényelmes legyen a cipő, és hogy jól is nézzen ki. Az külön öröm, ha esetleg utcára is fel lehet venni. Most úgyis boldog-boldogtalan futócipőben rohangál a városban, ami teljesen érthető is, hiszen egy kényelmes, könnyű sportcipőt nem csak futás közben hálál meg az ember lába, hanem egész napos rohangálás mellett is."
És akkor kezdjük a neutrál cipőkkel
A neutrál cipők a normál lábboltozatú futókra jellemző, ami annyit tesz, hogy  sem kifelé, sem befelé nem dől a lábuk futás közben. Bővebben itt olvashat erről.  
 
Adidas Revenergy boost TF, 29990 forint
Fotó: Ancsin Gábor / divany.hu
Becca : Kipróbáltam, egyáltalán nem okozott különösebb élményt. A talpazata jó aszfalton, de mégsem ezt a cipőt választanám magamnak a próbáltak közül. Igen, azt írtuk, hogy nem fogunk beszélni a technológiáról, ennél a cipőnél viszont muszáj megemlítenünk az anyagot, amiből készült. Új fejlesztéssel jött elő az Adidas, a cipő felsőrésze Techfit technológiával készült, emiatt könnyű és ultra hajlékony, tehát minden lábformára megfelelően illeszkedik.
Techfit
Az Adidas TechFit termékek célja az ízületek mozgásának összehangolása, az izmok egyensúlyának megteremtése és a tartás javítása a nagyobb teljesítmény érdekében. Az eredmény fokozott robbanékonyság olyan helyzetekben, amikor az erő vagy a sebesség játssza a döntő szerepet, pl. futásnál, oldalirányú mozdulatoknál (tenisz), hirtelen megállásánál és elindulásnál (futball), vagy nagy súlyok emelésénél (edzés). Az Adidas TechFit ruhadarabok testre feszülő, szűk szabásuknak és kompressziós anyaguknak köszönhetően csökkentik az izmok rezgését, elősegítik a gyorsabb véráramlást, ezáltal optimálisabb erőkifejtést és –felhasználást tesznek lehetővé a sportoló számára - ígéri az  Adidas .
Nos, kicsit bizarr látvány, Ahogy a lábujjam kidomborodik a cipő orrán. Ahhoz tudnám hasonlítani, amikor a csecsemő tenyere-talpa ki-kirajzolódik helyezkedés közben a várandós anyja hasán. Nem rossz benne futni, de bulizni még jobb. Felvettem egy éjszakai bulira, mert maga a cipő nagyon szuperül néz ki – ezt mások is osztották. Baromi kényelmes volt, egész éjjel táncoltam, meg mások is a lábamon, sajnos. A cipő bepiszkolódott, viszont totál egyszerű volt tisztítani – pont emiatt az új technológia miatt – és könnyen megszáradt. Büszkén viselném bármilyen rendezvényen, buliban, futáshoz azonban nem kellene. Utcán remek viselet, városnézésre is ideális, ha másért nem, ezért tutira megvenném.
Edicsek: Első ránézésre örültem, mert nagyon jól néz ki, közelről és az anyagát megfogdosva viszont inkább gagyinak tűnt. Kényelmes és tartja is a lábat, viszont ami miatt utálnám, az az orr része. Annyira furcsa a hiper-szuper új technológia, hogy bár nincs ormótlan nagylábujjam, mégis folyamatosan kipuklisodott a cipő felszínén. Az volt az érzésem, hogy 2-3 hónap használat után ez az anyag valószínűleg megadja magát, és örökre ottmarad a pukli a cipő orrán. 
Termék
