http://divany.hu/alapkonyha/2015/05/18/grillsajt_teszt_maradunk_a_gomolyanal/
Ha ezt egy gasztroguru meghallaná...
52
Tartózkodom, egyébként szerintem nem igaz.
 
„Az 1-eshez hasonló, (Lyttos halloumi - a szerk.) de mintha lenne egy kis mellékíze. Ja, és nyikorog a fogam alatt rágás közben.” „Ez pont ugyanaz mint a kettes (natúr halloumi), csak több sóval.” „Nyiszog a fogam alatt, nyisz-nyisz, és ez is nagyon sós.” „Gumiszerű, sós dolog, ami ijesztően nyikorog a fogam alatt.” „Neutrális íz, de kellemes, eddig ennek a legjobb az állaga belül.” „Olyan mintha olajos lenne, de ez is baromira sós. Nagyon zavar az olajossága.” „Sós, de nem rossz.”
 
Ötödik helyezett: Halloumi sajt natúr, 20,5 pont
Fantasztikus, hogy fölözetlen teljes tehéntejből készült ez a natúr sajt, de ettől még ez sem keltett ovációt a tesztelők körében. És sajnos az is tény, hogy eszméletlenül gumis, olyan, mintha Play-Doh-t rágtunk volna. 
 
„Ez kicsit tejesebb ízű. Finom, de az 1-es jobban ízlett. (Lyttos halloumi - a szerk.)” „Rágok egy gumit, de minek?” „Gumi, sós. Rosszabb sós gumi, mint az egyes (Lyttos).” „Gumisága annyira intenzív, hogy még csikorog is fogam alatt, de sokkal kellemesebb az íze mint az elsőnek.” „Mérsékelten sós, de legalább lehet fűszerezni ízlés szerint.” „Pont olyan, mint a hármas (Hajdú grill sajt - a szerk.). Sós, de ehető.” „Ez brutál gumis, viszont nem annyira sós. Hallom ahogy a fogamon megtapad, és nyikorog a sajt, durva! Ez egy ízetlen poliészter darab.”
Negyedik helyezett: Pappas halloumi grill cheese, 23 pont
Egy ponttal maradt le a harmadik helyről, és pasztőrözött tehéntejből készült a Pappas sajtja. Nagyon-nagyon-nagyon sós, rengeteg víz/sör, saláta és kenyér kíséretében fogyasztható. 
„Ez a kedvenc. Imádom, hogy ilyen sós!!!!!” „Só,só,só mondta Lenin.” „Ravasz, ez annyira sós, hogy egyáltalán nem tudom megállapítani, milyen.” „A só mindent megold! - gondolhatták ennek a terméknek a forgalmazói. Elképzelésem sincs, mi recseg a fogam alatt...” „Állaga jó, átkozottul sós, pedig valószínűleg jó íze lenne, legalábbis valamiért ezt hiszem.” „Nagyon-nagyon sós. Ez a sós egy új dimenziója. Kenyérrel talán elmegy.” „Nagyon sós, de az én fejemben a grillsajtnak ilyennek kell lennie. Nagyon remélem, hogy lesz legalább egy, ami ezt a képet felülbírálja.” „Ez nagyon sós! Akár csípős is lehetne, mindegy is lenne, melyik veszi el a nem-ízét.”
Bronzérmes: Lyttos halloumi, 24 pont
Sikerült nem lepontoznunk az egyetlen olyan terméket, amelyikben tehén-, juh-, és kecsketej is van. Mindenki egyetértett, hogy ez egy nagyon jó grillsajt, olvad is, ropog is, érezni benne a különböző tejeket és jó sós.
 
 
 
„Isteni, imádom. Nem gumis és kellően sós (amit imádooooook).” „Igen sós, enyhe kecske vagy juh beütés, nem rossz, mert legalább van íze.” „Nagyon sós műanyag. Így forrón még csak-csak, de rémisztő lehet, ha kihűl.” „Gumi állag, sós, de egyébként nincs markáns íze, átlagos bolti grillsajt feeling.” „Nagyon sós, ha grilleznék, erre tök sok cidert innék, viszont sajt íze van.” „Klassz, jól ropog, és van egy kis fűíze, valószínű a kecske-, vagy juhtejtől. 
Ezüstérmes: BBQ Brat - und grilltaller, 24,5 pont (Aldi)
Nagyon érdekes, hogy volt olyan kóstoló, aki kiérezte ebből a sajtból a goudát, mert bizony az is van benne, illetve még sajt (nincs feltüntetve, hogy milyen), tejszín és vaj. Csupa jó kritikát kapott az aldis sajt, pedig ránézésre már a pokolba kívántuk, ugyanis ez volt az egyetlen olyan sajt, amelyik erősen sárgállott, és megingathatatlanul tartotta alakját - hiába a forró grill, inkább csak melegedett, de a szabályos kör alak megmaradt. Németes precizitással bírta a megpróbáltatásokat. Ez kicsit rémisztő, de azért tényleg finom volt. 
 
 
 
„Ezt szoktam venni, imádom. Gondolom, mindenki más utálja majd, de tudom, hogy nekem van a legigénytelenebb ízlésem.” „Érdekelne mit ettem, de ennek legalább némi íze van.” „Ez ilyen szép szabályos dolog, láthatóan nem befolyásolja az alakját, állagát a sütés, elég kísérteties. Amúgy nem rossz, lehet, hogy köze van valami sajthoz.” „Ez hasonlít leginkább arra, amikor otthon grillezed a sajtot, DE csak elsőre, mert amikor lenyeled, akkor már nem. Sajnos.” „Szuper jó, az első aminek önmagában is van annyi íze van, hogy nem hiányzik hozzá se lekvár, se más markáns körítés.” „Ez most vagy valami speckó sajt, vagy valami anyag ráolvadt. De legalább önmagában is van íze, ami túlmutat azon, hogy sós.” „Abszolút gouda ízű sajt és pluszban olyan, mintha valami mediterrán fűszerkeveréket is adtak volna hozzá. Ez mekis cucc? De most komolyan?!” (Nem, semmi köze nincs a Mc'Donaldsnak ehhez a sajthoz. - a szerk.)
Aranyérmes: Auchan, Hortobágy gomolya natúr (darabolt), 26 pont
 A saját márkás köntösbe öltöztetett tehéntejből készült gomolya nyerte a kóstolót. Nincs ráírva, hogy grillsajt, sőt, még utalás sincs rajta, hogy grillezésre is kiváló. Mi viszont most szólunk, hogy mielőtt bedőlne az effajta trükköknek, mint amilyen a „BBQ” „grillsajt” és „sajt panírozáshoz” feliratok, inkább csak emeljen le a polcról egy jó kis gomolyát, és grillezze meg. Jó étvágyat!
 
„Végre valami finom. Ez egész jó, normális az állaga, és nem pusztítóan sós.” „Se íze, se bűze, de jól esik rágni.” „Rántott túró, klasszikusan semmilyen.” „Csodálatos, semmi nyikorgás, olvad a szájban.” „Ez az első, ami nem nyikorog a fogam alatt, és ezzel megvett. Az íze is jó.” „Óh, ez brutál jó! Nem is sós, nem is annyira műanyag, omlik, de nem túrósan. Kicsit hasonlít a mozarellára, vagy inkább fetás? Vagy talán ez egy sima gomolya? Mindenesetre ez menő!” „Könnyen vágható, de különösebb íze nincs. Mintha meleg vizet ittam volna.
 
