http://divany.hu/shopaholic/2014/06/19/satorkorkep/
Email
 
Arról már volt szó, hogy  mik azok a dolgok, amik feltétlenül kellenek egy kempingezéshez , most meg annak jártunk utána, hogy sima, kempingezéshez ideális, kétszemélyes alapsátrat hol, mennyiért lehet beszerezni. Jó hír: már hétezer forinttól lehet kapni olyat, ami jó minőségű, abszolút vízálló, könnyű cipelni, és jó kicsire összepréselhető (pár évvel ezelőtt egyébként egy  hasonló sátorral trollkodtak az indexesek a Szigeten ). 
A Decathlon, Hervis, Intersport, Tesco, a The North Face és a Mountex kínálatából szemléztünk. Ha több évre tervez, ajánljuk, hogy a pénzt se sajnálja a sátorra; ha csak szezonális túrázó, nyugodtan megveheti a legolcsóbbat is.
Íme a választék kétszemélyes sátrakból:
Decathlon, ARPENAZ 2 
Fotó: Decathlon
A Decathlonban a legolcsóbb kétszemélyes sátrat  6990 forintért  találtuk. A színe teljesen rendben van (már’, ha ez számít valamit), abszolút vízálló – emiatt fesztiválozni is nagyon ajánljuk, könnyen összeszerelhető, könnyű, dupla sátorponyvás, 2 éves garancia tartozik hozzá, kicsire hajtható, és nem igényel sok helyet felállítva sem. Hátránya, hogy nincs előtere és, hogy nem adnak hozzá matracot. Na de ennyi pénzért szerintünk már így is több, mint jó.
Ezeket tudja:
 
Összetétel 
dupla sátorponyva: poliészter vászon 2000 mm schmerber PU bevonattal. Hálófülke: lélegző poliészter. Padlózat: polietilén. Üvegszálas rudazat. Vízhatlanságát 200 liter/h/m² (200mm/óra) 4 órán át vízmennyiség alatt tesztelték. Sehol sem ázott be.
Méret és súly, összehajtva
120 cm széles és 205 cm hosszú hálófülke. Max. magasság: 110 cm Súly: 2,4 kg Henger alakú tárolótáska: átmérő: 16 cm / hosszúság: 57 cm.
Felállítás/lebontás
 Hagyományos "kupola" összeszerelés: A sátorrudakat a fülkével együtt kell összeszerelni, majd pedig rögzíteni kell a duplaponyvát az egész fölé. Lebontásnál a műveletek sorrendje fordított.
Be- és kijárat 
1 függőleges cipzár a külső nyíláshoz. 1 „D” cipzár a belső nyíláshoz. Nyitva hagyhatja a bejáratot, feltekerheti és rögzítheti a rudazathoz.
Tárolás
 2 tárolózsebbel ellátott hálófülke.
Szellőzés
1 felső szellőző hátul, a duplaponyva és a talaj között a sátorban körben mindenhol hely van: a levegő szabadon áramlik a hálófülke és a dupla rétegű ponyva  között, így jobb a szellőzés és csökken a páralecsapódás mértéke.
Szélállás
 a feszítőzsinórokkal megfelelően felállított sátor az 50 km/órás szélben is használható marad.
UV-védelem 
A dupla sátorponyva anyaga kiszűri az UV-sugarakat, 30 faktoros védelmet nyújt. 
Rudazat, Cövekek
Üreges, üvegszálas rudazat (2 átmérő: 7,9 és 8,5 mm). 6 db 5 mm átmérőjű galvanizált acél cövekek: nem görbülnek el. 
Hervis, Kilimanjaro sátrak
A Hervisben egyből két, azonos árú sátrat is felfedeztünk, az egyiknek jobb a vízállósága, a másik meg szarabbul néz ki. Mind a kettő 8990 forint, kétszemélyes, könnyű összerakni és nagyon könnyű. Talán a futurisztikusabb kinézetű ebből a szempontból szerencsés választás – az egész nem több, mint 1,5 kg!
Ezeket tudják:
