http://divany.hu/alapkonyha/2015/06/22/izesitett_sorteszt_a_legdragabb_a_legjobb_ilyen_is_van/
Az ízesített söröket is csak a csajom miatt olvasom el.
Utolsó helyezett: Radler meggy, 6,5 pont
Amennyire szeretjük a finom meggysört, annyira nem értjük, hogy ez tulajdonképpen mi is. Egyáltalán nem savanykás, sőt, még csak nem is kesernyés. Igaz, hogy érezni benne a meggy ízt, de ez nem jelenti azt, hogy jó is. Esetleg felöntve egy kis szódával elmenne. Kitaláltuk az ízesített sörfröccsöt...?!
„Gyomnövény ízvilágú, meg mondjuk egy kis szőlő.” „Tutti-frutti ízű szörp, brrr.” „Ez konkrétan meggyszörp szódával. De abból is a balatoni, nagyon gejl verzió.” „Van benne valami izgalmas gyógyíz, de ez nem elég a boldogsághoz.” „Rossz, bubitlan meggyszörp.” „Romlott meggymárka, semmi sör íze nincs.” 
Hatodik helyezett: Borsodi Friss, alma, 12 pont
Az almás cidereket kedveljük, hasonló élményt vártunk volna az almás sörtől is - viszont ez megmaradt az álmodozás szintjén. Nincsen vele különösebb baj, csak nem finom.
 
 
„Ez kölyökpezsgő lesz, nem is sör.” „Nagyon bizarr, napközis ivólé, torokban kaparós resti-másnapossággal.” „Ez a cider a sörök világában. Szerintem ez almasör, de inkább legyen almabor.” „Bodzás alap, keserű lecsengés.” „Rossz traubi.” „Romlott almalé."
Ötödik helyezett: Borsodi feketribizli-lime, 12,5 pont
Valamit nagyon elcseszhettek a vegyészek ennél a terméknél, mert többen azt hitték, hogy szamóca, eper vagy málna ízesítésű a sör, ezzel ellentétben ezekhez köze sincs, mert feketeribizlis és lime-os. HAHA.  
„Málnás szörpös sör, igazából sima málnaszörp valami nagyon enyhe sörös beütéssel.” „Kellemetlen mellékízű málnaszörp.” „Nagyon édes málnás szaga van, de az íze brutál keserű!!!!!! Nem habzik, mű ízű, színezett és málnaaromás.” „Ne gyártson sörnek látszó italt aki nem ért hozzá.” „Ennek semmi sör íze nincs, de mi is ez? Eper???” „Szamócaszörp!” 
Ötödik helyezett: Radler, licsi, 12,5 pont
Se nem sör, se nem cider, mégis alkoholos, mi az? A Radler sörnek álcázott licsis szénsavas itala egy kis alkohollal vegyítve. Érdekes, hogy többen barack aromára tippeltek, de ez csak azért lehet, mert a licsi nem annyira elterjedt itthon, és ha nagyon akarjuk, tényleg hasonlíthat is kicsit a barackra. (Nagyon enyhén.)
„Barack ízesítés? Nem sok íze van, vagyis semmihez sem fogható. Na de nem azért, mert olyan jó.” „Bodzaszörp, nem rossz, de nagyon édes, a szomjat tuti nem oltja.” „Nagyon finom édeskés illata van, az íze és édes, talán licsi? (AZ!!!!! - a szerk.) Mondjuk ami fura, egyáltalán nincs söríze, nem is keserű. Inkább valami szénsavas lötty, hidegen nyáron édesség helyett kiváló. „Barackos, sör jegyek nem érvényesülnek, ez egy üdítő, minimális alkohol tartalommal.”
Ötödik helyezett: Soproni, grapefruit-gyömbér, 12,5 pont
Elképesztő színe van ennek a sörnek, az a tipikus neonos narancs, amiből nyáron hajgumit, fürdőruhát és karkötőt szoktak gyártani. Most komolyan, már ezért megéri megvenni; a Balaton Soundon vagy valami goa ópartin tuti ön lehet a legmenőbb bulikirály(nő)! 
„Grapefruit. Mondjuk pont látom magam előtt a kisalföldi grapefruit termelőszövetkezetet, ahogy viszik a sörgyárba a friss szállítmányt... Pont annyiszor látott ez a sör igazi grapefruitot, ahány pontot most kapni fog.” „Jaffaszörp illat, grépfrútlé íz, édes, édes, nagyon édes.” „Az illata és az íze grapefruit, kicsit kesernyés, könnyű nyári itóka. Nem rossz, de ha lenne 4-es is a boltban (a 4-es az Arany Ászok, mojito, lásd lejjebb - a szerk.), tuti, hogy inkább azt venném.” „Grapefruit jellegű, kissé kesernyés, nekem bejön, jéggel még jobb lenne, bár semmi köze a sörhöz.”
Negyedik helyezett: Radler bodza, 14 pont
Mindenki rájött, hogy ez a sör bodzás, de ez nem volt elég ahhoz, hogy jó helyezést kapjon. Persze, attól mert még felismerhető az íze, nem feltétlenül jó is.
„Virágos illat, biztos bodza. De abból is a rosszabb verzió.” „Még egy bodzaszörp. Ez is kellemes, viszont szomjoltásra nem alkalmas.” „Ez pont úgy néz ki, mint egy alma cider. A szaga bodzás és sajnos az íze is. Utálom a bodzát. Kesernyés és alig szénsavas. Maradjunk egy közepes pontszámnál.” „Ennek van egy mellékíze, alapvetően bodza, de annak szar.”
Bronzérmes: Borsodi Friss málna, 15,5 pont
Nem tudom, hogy a színe miatt ismerte-e fel mindenki, vagy tényleg az erős málnaíze volt nyomravezető, mindenesetre ez a versenyző, ha csak szerény 15,5 ponttal is, de felkerült a harmadik helyre. Mondjuk azért annyira senkit ne öntsön el a büszkeség a Borsodinál, ugyanis ezzel még mindig csak a maximális pontszám felét sikerült elérnie a sörnek, és még csak meg sem közelíti pontban az első helyezettet sem. Sajnos ez igaz az ezüstérmesre is.
Valahogy mindig úgy gondoltam, hogy a gumibogyószörpnek lehet valami málnás beütése is. Ja, hogy ez hogy jön ide? 
Ön szerint milyen ízű lehet a gumibogyószörp?
320
